1991R0344 — ET — 11.07.2003 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 344/91,

13. veebruar 1991,

millega kehtestatakse ühenduse täiskasvanud veiste rümpade liigitusskaala kohaldamisala laiendamist käsitleva nõukogu määruse (EMÜ) nr 1186/90 üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 7. mai 1990. aasta määrust (EMÜ) nr 1186/90, millega laiendatakse ühenduse täiskasvanud veiste rümpade liigitusskaala kohaldamisala, ( 1 ) eriti selle artiklit 2, ning arvestades, et: ning arvestades, et: määrusega (EMÜ) nr 1186/90, eriti selle artikliga 1, nähakse ette, et ühenduse täiskasvanud veiste rümpade liigitusskaalat, mis on kehtestatud nõukogu 28. aprilli 1981. aasta määrusega (EMÜ) nr 1208/81 ühenduse täiskasvanud veiste rümpade liigitusskaala kohta, ( 2 ) laiendatakse nii, et see hõlmaks kõik turustatavad rümbad ja poolrümbad; liigitatud rümpade tähistamise tingimused vajavad täpsustamist; selleks on kõige sobivam sekkumisasutustesse tarnitavate toodete märgistamise süsteem ja seetõttu tuleks ette näha samasugune märgistamine kui see, mis on sätestatud komisjoni 29. märtsi 1989. aasta määruses (EMÜ) nr 859/89 veiseliha- ja vasikalihaturul sekkumise meetmete üksikasjalike rakenduseeskirjade kohta, ( 3 ) viimati muudetud määrusega (EMÜ) nr 2271/90, ( 4 ) eriti selle artikli 4 lõikes 3, lubades liikmesriikidel teha erandeid kõnealuse määrusega kehtestatud märgistuse paiknemisest; vastavalt teatud liikmesriikide tavale annab etikettide kasutamine teatud tingimustes sama garantii kui märgistamine, mis puutub tähistuse usaldatavusse, ja lisaks võimaldab see jagada üksikasjalikumat teavet; seetõttu on kohane lubada liikmesriikidel kasutada märgistamise asemel etikette; vastavalt määrusele (EMÜ) nr 1208/81, eriti selle artikli 3 lõikele 1 tuleks ette näha kategooriate tähistamine; pidades silmas teatud väiketapamajade piiratud võimsust, tuleks toetuda määruse (EMÜ) nr 1186/90 artikli 2 lõigule b ja sätestada võimalus liikmesriigi taotluse korral loobuda kohustuslikust liigitusest seal, kus täiskasvanud veiste keskmine tapaarv on madal; komisjon peab oma otsuse tegemisel võtma arvesse teatud asjaolusid, eriti eesmärki seda valdkonda järk-järgult ühtlustada; selleks, et lihtsustada eespool nimetatud sätte kohaldamist väiksemate ettevõtete suhtes, on siiski soovitav lubada liikmesriikidel endil loobuda liigitamiskohustusest selliste ettevõtete puhul, kus aastas ei tapeta keskmiselt üle 75 täiskasvanud veise nädalas, ja nende loomarümpade puhul, mis on ostetud eranditult elusloomade jaemüügiga tegelevatelt kauplejatelt, kes on need loomad lasknud tappa vastavalt lepingule; juhul, kui heakskiidetud ettevõte ise konditustab saadud ja liigitatud rümbad, ei ole kohustuslikul tähistamisel enam mõtet; liigitamist peaksid teostama töötajad, kellel on litsentsi või tõendiga kinnitatud vajalik kvalifikatsioon; liigituse usaldusväärsust peavad tõendama tõhusad kontrollid, mida korraldavad riiklikud või eraasutused, kellel pole sidemeid kontrollitavate tapamajadega; ebaõige liigituse eest peab olema võimalus karistada, eriti vastutava isiku litsentsi tühistamisega; liikmesriike tuleks kohustada komisjoni teavitama määruse (EMÜ) nr 1186/90 täitmise tagamiseks võetud meetmetest ning karistama võimalikke, eelkõige käesoleva määruse rikkumisi; veise- ja vasikalihaturu korralduskomitee ei ole oma esimehe määratud aja jooksul arvamust avaldanud, ON VASTU VÕTNUD KÄESOLEVA MÄÄRUSE:







Artikkel 1

1. Määrusega (EMÜ) nr 1208/81 kehtestatud ühenduse täiskasvanud veiste rümpade liigitusskaala kohaselt liigitatud rümpade ja poolrümpade määruse (EMÜ) nr 1186/90 artikli 1 lõikes 1 osutatud tähistamine heakskiidetud ettevõtetes teostatakse märgiga, mis näitab kategooriat ning lihakus- ja rasvasusklassi.

►M2 Märgistatakse rümba välispinnale templi löömise teel, kasutades kustutamatut ja mittetoksilist templivärvi vastavalt meetodile, mille on heaks kiitnud pädev riigiasutus; tähed ja numbrid peavad olema vähemalt 2 cm kõrgused. ◄ Märgid kantakse seljaosa tagaveerandile selgroo neljanda lüli kohale ja esiveerandil rinnakule 10 ja 30 cm vahelisele kaugusele rinnakuluu otsast. ►M2 Liikmesriigid võivad siiski määrata igal rümbaveerandil muid kohti, tingimusel et need kohad asuvad rümba välispinnal ja et nad teatavad sellest eelnevalt komisjonile. ◄

▼M2

2. Ilma et see piiraks määruse (EMÜ) nr 859/89 artikli 4 lõike 3 punktide c ja d ning komisjoni määruse (EMÜ) nr 3445/90 ( 5 ) artikli 2 lõike 2 kohaldamist, võivad liikmesriigid lubada märgistamise asendamist etikettide kasutamisega järgmistel tingimustel:

▼B

— etikette võivad hoida ja kinnitada ainult heakskiidetud ettevõtted, kes tapavad loomi; nende suurus peab olema vähemalt 5 x 10 cm,

▼M4

— lisaks lõikes 1 nimetatud nõuetele peab neil olema näidatud tapamaja loa number, looma tunnus- või tapanumber, tapakuupäev ja rümba kaal ning vajaduse korral asjaolu, et liigitus on toimunud automatiseeritud liigitustehnikaid kasutades,

▼B

— teises taandes nimetatud tähistused peavad olema hästi loetavad ja parandused ei ole lubatud,

▼M2

— etiketid peavad olema võltsimis- ja rebenemiskindlad ning püsivalt kinnitatud iga rümbaveerandi lõikes 1 määratletud kohtadele.

▼M4

Kui liigitus toimub automatiseeritud liigitustehnikaid kasutades, on etikettide kasutamine kohustuslik.

▼M2

2a. Liigitamine ja identifitseerimine peab toimuma hiljemalt üks tund pärast tapmise algust.

▼M4

Juhtudel, kui automatiseeritud liigitustehnika abil ei ole võimalik rümpasid liigitada, peab nende rümpade liigitamine ja tähistamine toimuma enne igapäevaste tapatoimingute lõppu.

▼B

3. Märke ja etikette ei tohi eemaldada enne rümbaveerandite konditustamist.

▼M2

Liikmesriigid võtavad asjakohased meetmed, et tagada käesoleva sätte järgimine ühendusesiseses kaubanduses.

▼B

4. Kategooria tähistatakse vastavalt määruse (EMÜ) nr 1208/81 artikli 3 lõikele 1.

▼M2

Alaliike või vajaduse korral vanuse põhjal jaotamisel kategooriaid märgitakse muude tähiste abil kui need, mida kasutatakse liigitamisel.

5. Määruse (EMÜ) nr 1186/90 artikli 1 lõikes 2 osutatud liigitustulemuste edastamisel märgitakse konformatsiooni- ja rasvkatteklass ning kategooria kaubaarvele või sellele lisatud dokumendile, mis on adresseeritud looma tarnijale või selle puudumisel tapmise eest vastutavale füüsilisele või juriidilisele isikule, kasutades selleks ühenduse õigusaktidega otseselt ettenähtud tähiseid.

▼B

Artikkel 2

1. Liikmesriigi nõudel vabastab komisjon heakskiidetud ettevõtted, kes aasta lõikes tapavad nädalas üksnes tühise hulga veiseid, määruse (EMÜ) nr 1186/90 artiklis 1 sätestatud täiskasvanud veiste rümpade liigitamisega seotud kohustustest; komisjon võtab otsust tehes arvesse tapamajade võimsuse arengut, liigitamistoimingute korraldust ja eesmärki seda valdkonda järk-järgult ühtlustada.

Vabastusel peab olema piiratud kehtivusaeg.

2. Ilma et see piiraks lõike 1 kohaldamist, võivad liikmesriigid otsustada, et määruse (EMÜ) nr 1186/90 artiklis 1 sätestatud täiskasvanud veiste rümpade liigitamise nõuded ei ole kohustuslikud:

— heakskiidetud ettevõtetele, kes ei tapa aastas keskmiselt mitte rohkem kui 75 täiskasvanud veist nädalas,

— jaemüüjatele, kes ostavad elusloomi ja lasevad need vastavalt lepingule oma kulul tappa.

3. Artiklis 1 sätestatud kohustused, mis on seotud täiskasvanud veiste rümpade tähistamisega, ei kehti nende heakskiidetud tapamajade suhtes, kes ise konditustavad saadud rümbad.

Artikkel 3

▼M3

1. Liikmesriigid tagavad, et liigitamist teostavad pädevad, vastava litsentsiga tehnikud. Litsentsi võib asendada liikmesriigi antud tõend, kui selline tõend vastab kvalifikatsioonitunnistusele.

Heakskiidetud ettevõtetes, kus tapetakse aasta lõikes keskmiselt üle 75 täiskasvanud veise nädalas, kontrollitakse regulaarselt töötavate liigitajate tööd kord kvartalis etteteatamata üksikkatsega, mis tehakse 40 rümbaga. Heakskiidetud ettevõtted, kus töötab regulaarselt ainult üks liigitaja ja kus on alla 40 rümba, tehakse katse tegelikult olemasolevate rümpadega, tingimusel et neid on vähemalt 25. Katse viib läbi tapamajast ja liigitamisasutustest sõltumatu asutus ning katsed arvatakse lõikes 2 ettenähtud kontrollide hulka. Liigitamisasutusest sõltumatuse nõuet ei kohaldata siiski juhul, kui kontrollijaks on pädev asutus.

▼M4

1a. Liikmesriigid võivad anda välja litsentsi automatiseeritud liigitustehnikate kasutamise lubamise kohta nende territooriumil või selle osas. Loa andmise eeltingimuseks on I lisas sätestatud sertifitseerimiskatse tingimuste ja miinimumnõuete täitmine. Vähemalt kaks kuud enne sertifitseerimiskatset esitavad liikmesriigid komisjonile II lisa A osas nimetatud teabe. Liikmesriigid nimetavad sõltumatu organi, kes analüüsib sertifitseerimiskatse tulemusi. Kahe kuu jooksul pärast sertifitseerimiskatse lõpetamist esitavad liikmesriigid komisjonile II lisa B osas nimetatud teabe.

Kui automatiseeritud liigitustehnika kasutamise litsents antakse välja sertifitseerimiskatse põhjal, mille jooksul on kasutatud rohkem kui üht rümba esitusviisi, ei tohi nende rümpade esitusviiside erinevus põhjustada erinevusi liigitustulemustes.

Pärast komisjonile teatamist võivad liikmesriigid anda automatiseeritud liigitustehnikate kasutamist lubava litsentsi nende territooriumil või selle osas ilma sertifitseerimiskatset korraldamata juhul, kui sama automatiseeritud liigitustehnika kasutamisele on juba antud litsents kõnealuse liikmesriigi teises osas või teises liikmesriigis sertifitseerimiskatse alusel, mis on läbi viidud rümpadega, mida nad loevad kõnealuses liikmesriigis või selle osas tapetud täiskasvanud veiste kategooria, kehaehitus- ja rasvkatteklassi puhul samaväärselt tüüpiliseks.

Liigitus automaatseid liigitustehnikaid kasutades on kehtiv ainult juhul, kui rümba esitusviis on identne sertifitseerimiskatses kasutatuga.

1b. Ettevõtted, mis liigitavad rümpasid automatiseeritud liigitustehnikaid kasutades, peavad:

— määrama rümba kategooria; sel eesmärgil kasutatakse määruse (EÜ) nr 1760/2000 I jaotises nimetatud veiste identifitseerimise ja registreerimise süsteemi,

— koostama igapäevaseid kontrolliaruandeid automatiseeritud liigitustehnikate toimimise kohta, sealhulgas vajaduse korral kõigi tekkinud puudujääkide ja võetud meetmete kohta.

1c. Litsentsi saanud automatiseeritud liigitustehnikate tehniliste näitajate muutmine on lubatud ainult pärast kõnealuse liikmesriigi pädevate asutuste nõusoleku saamist ja tingimusel, et tõendatakse, et selliste muudatuste tulemuseks on sertifitseerimiskatse ajal saadust kõrgem täpsuse tase.

Liikmesriigid teatavad komisjonile kõigist muudatustest, millele nad on nõusoleku andnud.

▼M3

2. Määruse (EMÜ) nr 1186/90 artikliga 1 hõlmatud ettevõtetes kontrollib rümpade liigitamist ja identifitseerimist tapamajast sõltumatu asutus kohapeal ilma etteteatamiseta.

Kontroll tuleb läbi viia vähemalt kaks korda iga kolme kuu jooksul kõikides heakskiidetud ettevõtetes, kes tegelevad liigitamisega, ja kontrollida tuleb vähemalt lõike 1 teises lõigus osutatud arvuga võrdset hulka juhuslikult valitud rümpasid. Artikli 2 lõike 2 esimeses taandes osutatud heakskiidetud ettevõtete puhul ja nende heakskiidetud ettevõtete puhul, kus regulaarselt töötab ainult üks liigitaja, võib kontrollimissagedust siiski vähendada ühele korrale iga kolme kuu jooksul.

▼M4

Kõigis heakskiidetud ettevõtetes, kus liigitamiseks kasutatakse automatiseeritud liigitustehnikat, tuleb esimese 12 kuu jooksul pärast lõikes 1a osutatud litsentsi andmist iga kolme kuu kohta teha vähemalt kuus kontrollimist. Seejärel tuleb kõigis heakskiidetud ettevõtetes, kus liigitamiseks kasutatakse automatiseeritud liigitustehnikat, kontrolle läbi viia vähemalt kaks korda iga kolme kuu jooksul. Iga kontroll peab hõlmama vähemalt 40 juhuslikult valitud rümpa. Kontrollitakse eelkõige:

— rümba kategooriat,

— automatiseeritud liigitustehnikate täpsust, kasutades I lisa punktis 3 nimetatud punktide ja piirangute süsteemi,

— rümba esitusviisi,

— automatiseeritud liigitustehnikate igapäevast kalibreerimist, samuti kõiki muid asjakohaseid tehnilisi aspekte, mille kaudu tagatakse, et automatiseeritud liigitustehnikaid kasutades saadav täpsuse tase on vähemalt sama hea kui sertifitseerimiskatsel saadu,

— lõikes 1b osutatud igapäevaseid kontrollimisaruandeid.

▼M3

Kui kõnealuste kontrollide käigus tuvastatakse olulisel hulgal ebaõiget liigitamist ja eeskirjadele mittevastavaid tähistusi:

a) suurendatakse kontrollitavate rümpade arvu ja kohapealsete kontrollide sagedust ja

▼M4

b) lõigetes 1 ja 1a ette nähtud litsents võidakse tühistada.

▼M3

Riiklikud kontrolliasutused koostavad käesoleva artikli alusel tehtud kontrolle käsitlevad inspekteerimisaruanded ja säilitavad neid. Kõnealustes aruannetes märgitakse kontrollitud rümpade arv ning ebaõigelt liigitatud või tähistatud rümpade arv. Aruandes märgitakse ka kasutatud esitusviiside üksikasjad ja vajaduse korral nende vastavus ühenduse eeskirjadele.

▼B

3. Liikmesriigid teavitavad komisjoni määruse (EMÜ) nr 1186/90 artikli 3 rakendamiseks võetud meetmetest ja karistustest rikkumiste, nagu näiteks templite ja etikettide võltsimise ning petliku kasutamise või litsentseerimata töötajate poolt teostatud liigitamise eest.

Artikkel 4

Käesolev määrus jõustub 1. juunil 1991.

Käesolev määrus on tervikuna siduv ja vahetult kohaldatav kõikides liikmesriikides.

▼M4









I LISA

Automatiseeritud liigitustehnikate lubamise tingimused ja miinimumnõuded

1. Kõnealune liikmesriik korraldab sertifitseerimiskatse žüriiga, mis koosneb vähemalt viiest täiskasvanud veiste rümpade liigitamise alal litsentseeritud eksperdist. Kaks žüriiliiget peavad pärinema katset korraldavast liikmesriigist. Teised žüriiliikmed pärinevad igaüks mõnest teisest liikmesriigist. Žüriisse kuulub paaritu arv eksperte. Komisjoni teenistused ja teiste liikmesriikide eksperdid võivad sertifitseerimiskatsest osa võtta vaatlejatena. Žüriiliikmed töötavad sõltumatult ja anonüümselt. Kõnealune liikmesriik määrab katse koordinaatori, kes: — ei ole žürii liige, — omab piisavaid tehnilisi teadmisi ja on täiesti sõltumatu, — jälgib žüriiliikmete sõltumatut ja anonüümset tööd, — kogub žüriiliikmetelt ja automatiseeritud liigitustehnikate abil saadud liigitustulemused, — tagab, et kogu sertifitseerimiskatse vältel ei ole automatiseeritud liigitustehnikate abil saadud liigitustulemused kättesaadavad ühelegi žüriiliikmele ja vastupidi ega ühelegi huvitatud isikule, — kinnitab iga rümba liigituse ja võib objektiivsetel täpsustamist nõudvatel põhjustel otsustada rümpade väljajätmise analüüsiks kasutatavast valimist.

2. Sertifitseerimiskatse jaoks: — jagatakse iga kehaehitus- ja rasvkatteklass kolmeks alamklassiks, — nõutav valim on vähemalt 600 kinnitatud rümpa, — tõrgete protsent ei tohi olla suurem kui 5 % rümpadest, mis sobivad liigitamiseks automatiseeritud liigitustehnikate abil.

3. Iga kinnitatud rümba puhul loetakse selle rümba õigeks liigiks žüriiliikmete tulemuste keskmine. Automatiseeritud liigitustehnikate töö hindamiseks võrreldakse automatiseeritud liigitusmasina tulemusi iga kinnitatud rümba puhul žürii tulemuste keskmisega. Sellest tulenev automaatsete liigitustehnikate liigituse täpsus määratakse punktide süsteemiga, mida antakse järgmiselt:



Kehaehitus Rasvkate Eksimust ei ole 10 10 Eksimus ühe ühiku võrra (st ühe alamklassi võrra üles- või allapoole) 6 9 Eksimus kahe ühiku võrra (st kahe alamklassi võrra üles- või allapoole) – 9 0 Eksimus kolme ühiku võrra (st kolme alamklassi võrra üles- või allapoole) – 27 – 13 Eksimus rohkem kui kolme ühiku võrra (st rohkem kui kolme alamklassi võrra üles- või allapoole) – 48 – 30 Loa saamiseks peaksid automatiseeritud liigitussüsteemid saavutama vähemalt 60 % maksimaalsest punktide arvust nii kehaehituse kui ka rasvkatte puhul. Lisaks peab liigitus automatiseeritud liigitustehnikate abil jääma järgmistesse piiridesse:



Kehaehitus Rasvkate Süstemaatiline viga ±0,30 ±0,60 Regressioonisirge kalle 1 ± 0,15 1 ± 0,30









II LISA

A. Teave, mida liikmesriigid peavad andma automatiseeritud liigitustehnikate sertifitseerimiskatse korralduse kohta

— sertifitseerimiskatse toimumiskuupäev,

— kõnealuses liikmesriigis või selle osas liigitatud täiskasvanud veiste rümpade üksikasjalik kirjeldus,

— kõnealuses liikmesriigis või selle osas tapetud täiskasvanud veiste tüüpilise rümpade valimi valimise statistilised meetodid kategooria, kehaehitus- ja rasvkatteklasside osas,

— sertifitseerimiskatse toimumise tapamaja(de) nimi ja aadress, töötlemisliini(de) korralduse ja töö selgitus, sealhulgas kiirus tunnis,

— sertifitseerimiskatse käigus kasutatav(ad) rümba esitusviis(id),

— automatiseeritud liigituseks kasutatava seadme ja selle tehniliste ülesannete kirjeldus, eeskätt seadme turvakontseptsioon igat tüüpi manipulatsioonide vastu,

— kõnealuse liikmesriigi poolt ametisse nimetatud litsentseeritud eksperdid, kes osalevad sertifitseerimiskatses žüriiliikmetena,

— sertifitseerimiskatse koordinaator ning tõendid tema piisavate tehniliste teadmiste ja täieliku sõltumatuse kohta,

— kõnealuse liikmesriigi poolt sertifitseerimiskatse tulemuste analüüsimiseks määratud sõltumatu organi nimi ja aadress.

B. Teave, mida liikmesriigid peavad andma automatiseeritud liigitustehnikate sertifitseerimiskatse tulemuste kohta

— žürii ja koordinaatori poolt sertifitseerimiskatse ajal täidetud ning allkirjastatud liigituslehtede koopia,

— sertifitseerimiskatse ajal automatiseeritud liigitustehnikate abil saadud ning koordinaatori poolt allkirjastatud liigitustulemuste koopia,

— koordinaatori aruanne sertifitseerimiskatse kohta, pidades silmas I lisas sätestatud tingimusi ja miinimumnõudeid,

— sertifitseerimiskatse tulemuste kvantitatiivne analüüs vastavalt komisjonis kokkulepitavale metoodikale, mis näitab iga eksperdist liigitaja liigitustulemusi ning automatiseeritud liigitustehnikate abil saadud liigitustulemusi. Analüüsiks kasutatavad andmed tuleb esitada komisjonis kokkulepitaval elektroonilisel kujul,

— vastavalt I lisa punkti 3 sätetele määratud automatiseeritud liigitustehnikate täpsus.